HUMAN วิ่ง 3% เก็งกำไร Q4/65 โตเท่าตัว โบรกชูเป้า 14 บ.
HUMAN บวก 3% โบรกชี้กำไรไตรมาส 4/65 แตะ 90 ลบ. โต 119% อานิสงส์รายได้เพิ่ม ต้นทุน Cloud ลด แนะนำราคาเป้าหมาย 14 บ.
HUMAN บวก 3% โบรกชี้กำไรไตรมาส 4/65 แตะ 90 ลบ. โต 119% อานิสงส์รายได้เพิ่ม ต้นทุน Cloud ลด แนะนำราคาเป้าหมาย 14 บ.
25 ม.ค. 2566

ผู้สื่อข่าวรายงานว่า วันนี้ (25 ม.ค.66) ราคาหุ้น บริษัท ฮิวแมนิก้า จำกัด (มหาชน) หรือ HUMAN ณ เวลา 15:50 น. อยู่ที่ระดับ 12.80 บาท บวก 0.40 บาท หรือ 3.23% สูงสุดที่ระดับ 12.80 บาท ต่ำสุดที่ระดับ 12.40 บาท ด้วยมูลค่าการซื้อขาย 61 ล้านบาท

บล.บัวหลวง ระบุในบทวิเคราะห์ว่า หลังจากที่การเติบโตของ HUMAN หยุดลงชั่วคราวในช่วง 2-3 ปีที่ผ่านมาจากสถานการณ์โควิด ทางฝ่ายวิจัยมองว่าบริษัทจะกลับเข้าสู่โหมดเติบโตในอัตราเร่งอีกครั้งเริ่มตั้งแต่ในไตรมาส 4/65 โดยประเมินกำไรสุทธิไตรมาส 4/65 ที่ระดับ 90 ล้านบาท เติบโต 119% จากงวดเดียวกันของปีก่อน และ 183% จากไตรมาสก่อน โดยมีปัจจัยหนุนจาก (1) รายได้ ERP ที่เข้ามาหลายโครงการ (2) การเติบโตของรายได้จากต่างประเทศ และ (3) ต้นทุน Cloud ที่ลดลง สำหรับภาพปี 66 มองในกรณีอนุรักษ์นิยมผลการดำเนินงานของ HUMAN ฟื้นตัว 15% และ DataOn เติบโต 30% คาดกำไรสุทธิเติบโตได้ 70% แนะนำ “ซื้อ” ราคาเป้าหมาย 14 บาท